CELEX: 62014TN0731
Language: et
Date: 2014-10-17 00:00:00
Title: Kohtuasi T-731/14: 17. oktoobril 2014 esitatud hagi – Agrotikos Synetairismos Profiti Ilia versus nõukogu

19.1.2015   
            
            
               ET
            
            
               Euroopa Liidu Teataja
            
            
               C 16/41
            
         
      17. oktoobril 2014 esitatud hagi – Agrotikos Synetairismos Profiti Ilia versus nõukogu
      (Kohtuasi T-731/14)
      (2015/C 016/64)
      Kohtumenetluse keel: kreeka
      
         Pooled
      
      
         Hageja: Agrotikos Synetairismos Profiti Ilia (Skydra, Kreeka) (esindaja: advokaat K. Chrysogonos)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada nõukogu 31. juuli 2014. aasta määrus (EL) nr 833/2014, mis käsitleb piiravaid meetmeid seoses Venemaa tegevusega, mis destabiliseerib olukorda Ukrainas (ELT, L 229, lk 1), ja tunnistada, et tühistamisnõue on vastuvõetav, kui Euroopa Liidu Üldkohus otsustab, et kõik tühistamishagi vastuvõetavuse tingimused on täidetud; ja
               
            
                  —
               
               
                  tunnistada, et nõukogu vastutab hagejal tekkinud kohtukulude eest ja mõiste need kulud nõukogult välja.
               
            
         Väited ja peamised argumendid
      
      Hagi põhjenduseks esitab hageja ühe väite.
      
                  1.
               
               
                  Tühistamise aluseks on eksimus õigusliku aluse valikus:
                  
                              —
                           
                           
                              Hageja väidab, et vaidlustatud määruse õiguslikuks aluseks on ekslikult ELTL artikkel 215, ehkki määruse eesmärgist ja sisust on ilmne, et see oleks tulnud vastu võtta ELTL artikli 207 (varem EÜ artikkel 133) alusel (mis käsitleb ühise't kaubanduspoliitikat), ja seetõttu oleks see tulnud vastu võtta seadusandlikus tavamenetluses. Hageja õiguslik huvi menetluse algatamise vastu tugineb sellele, et vaidlustatud meede on üldkohaldatav akt, mis ei sisalda ELTL artikli 263 neljanda lõigu tähenduses rakendusmeetmeid ja puudutab hagejat otseselt.